CELEX: 52012DP0199
Language: ro
Date: 2012-05-10 00:00:00
Title: Modificarea articolelor 87a și 88 din Regulamentul de procedură al Parlamentului European Decizia Parlamentului European din 10 mai 2012 privind modificarea articolelor 87a și 88 din Regulamentul de procedură al Parlamentului European (2009/2195(REG))

10.9.2013   
            
            
               RO
            
            
               Jurnalul Oficial al Uniunii Europene
            
            
               CE 261/42
            
         Joi, 10 mai 2012Modificarea articolelor 87a și 88 din Regulamentul de procedură al Parlamentului European
   P7_TA(2012)0199
   Decizia Parlamentului European din 10 mai 2012 privind modificarea articolelor 87a și 88 din Regulamentul de procedură al Parlamentului European (2009/2195(REG))
   2013/C 261 E/09
   
      Parlamentul European,
   
               —
            
            
               având în vedere scrisoarea Președintelui său din 9 octombrie 2009,
            
         
               —
            
            
               având în vedere articolele 290 și 291 din Tratatul privind funcționarea Uniunii Europene,
            
         
               —
            
            
               având în vedere Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și a principiilor generale privind mecanismele de control de către statele membre al exercitării competențelor de executare de către Comisie (1),
            
         
               —
            
            
               având în vedere Rezoluția sa din 5 mai 2010 referitoare la delegarea puterii legislative (2),
            
         
               —
            
            
               având în vedere articolele 211 și 212 din Regulamentul său de procedură,
            
         
               —
            
            
               având în vedere raportul Comisiei pentru afaceri constituționale (A7-0072/2012),
            
         
               1.
            
            
               hotărăște să aducă Regulamentului său de procedură modificările prezentate mai jos;
            
         
               2.
            
            
               reamintește că aceste modificări intră în vigoare în prima zi a următoarei perioade de sesiune;
            
         
               3.
            
            
               încredințează Președintelui sarcina de a transmite prezenta decizie, spre informare, Consiliului și Comisiei.
            
         
               TEXTUL ÎN VIGOARE
            
            
               AMENDAMENTUL
            
         
               
                  Amendamentul 1
               
            
         
               
                  Regulamentul de procedură al Parlamentului European
               
               
                  Articolul 87a
               
            
         
               
                  
                     În cazul în care printr-un act legislativ se deleagă Comisiei competența de a completa sau a modifica anumite elemente neesențiale ale unui act legislativ, comisia competentă:
                  
               
               
                           —
                        
                        
                           
                              
                                 examinează orice proiect de act delegat care este transmis Parlamentului pentru control;
                           
                        
                     
                           —
                        
                        
                           
                              
                                 poate prezenta Parlamentului, într-o propunere de rezoluție, propuneri adecvate în conformitate cu dispozițiile actului legislativ.
                              
                           
                        
                     
                  
                     Dispozițiile articolului 88 alineatele (1), (2) și (3) se aplică mutatis mutandis.
                  
               
            
            
               
                  
                     1.
                     
                     Atunci când Comisia trimite Parlamentului un act delegat, Președintele îl transmite comisiei competente pentru actul legislativ de bază, care poate hotărî să numească un raportor pentru examinarea unuia sau a mai multor acte delegate.
                  
               
            
         
               
                  Amendamentul 2
               
            
         
               
                  Regulamentul de procedură al Parlamentului European
               
               
                  Articolul 87a – alineatul 1a (nou)
               
            
         
                
            
            
               
                  
                     (1a)
                     
                     Președintele comunică Parlamentului data la care actul delegat a fost primit în toate limbile oficiale și termenul în care se pot formula obiecțiuni. Termenul începe să curgă de la data menționată.
                  
               
            
         
                
            
            
               
                  
                     Comunicarea se publică în procesul-verbal al ședinței, menționându-se comisia competentă.
                  
               
            
         
               
                  Amendamentul 3
               
            
         
               
                  Regulamentul de procedură al Parlamentului European
               
               
                  Articolul 87a – alineatul 1b (nou)
               
            
         
                
            
            
               
                  
                     (1b)
                     
                     Comisia competentă poate prezenta Parlamentului o propunere de rezoluție motivată, respectând dispozițiile actului legislativ de bază și, dacă apreciază că ar fi oportun, după consultarea oricărei alte comisii interesate. Propunerea de rezoluție respectivă specifică motivele obiecțiunilor formulate de Parlament și poate să includă o cerere adresată Comisiei de a prezenta un nou act delegat, ținând cont de recomandările formulate de Parlament.
                  
               
            
         
               
                  Amendamentul 4
               
            
         
               
                  Regulamentul de procedură al Parlamentului European
               
               
                  Articolul 87a – alineatul 1c (nou)
               
            
         
                
            
            
               
                  
                     (1c)
                     
                     În cazul în care comisia competentă nu prezintă nicio propunere de rezoluție cu cel puțin zece zile lucrătoare înainte de începutul perioadei de sesiune a cărei zi de miercuri cade înainte și cel mai aproape de expirarea termenului stipulat la alineatul (5), un grup politic sau cel puțin 40 de deputați pot prezenta o propunere de rezoluție referitoare la chestiunea în cauză, spre a fi înscrisă pe ordinea de zi a perioadei de sesiune menționate mai sus.
                  
               
            
         
               
                  Amendamentul 5
               
            
         
               
                  Regulamentul de procedură al Parlamentului European
               
               
                  Articolul 87a – alineatul 1d (nou)
               
            
         
                
            
            
               
                  
                     (1d)
                     
                     Parlamentul se pronunță, în termenul prevăzut în actul legislativ de bază, asupra oricărei propuneri de rezoluție depuse, cu majoritatea prevăzută la articolul 290 din Tratatul privind funcționarea Uniunii Europene.
                  
               
            
         
                
            
            
               
                  
                     În cazul în care comisia competentă consideră că ar fi oportună o prelungire, în conformitate cu actul legislativ de bază, a termenului stabilit pentru formularea obiecțiunilor în legătură cu actul delegat, președintele comisiei competente notifică Consiliul și Comisia, în numele Parlamentului, cu privire la respectiva prelungire.
                  
               
            
         
               
                  Amendamentul 6
               
            
         
               
                  Regulamentul de procedură al Parlamentului European
               
               
                  Articolul 87a – alineatul 1e (nou)
               
            
         
                
            
            
               
                  
                     (1e)
                     
                     În cazul în care comisia competentă recomandă ca, înainte de expirarea termenului prevăzut în actul legislativ de bază, Parlamentul să declare că nu formulează obiecțiuni în legătură cu actul delegat:
                  
               
               
                           —
                        
                        
                           
                              
                                 aceasta informează președintele Conferinței președinților de comisie, printr-o scrisoare motivată și depune o recomandare în acest sens;
                           
                        
                     
                           —
                        
                        
                           
                              
                                 dacă, în cursul reuniunii următoare a Conferinței președinților de comisie sau, în caz de urgență, printr-o procedură scrisă, nu este formulată nicio obiecțiune, președintele acesteia aduce faptul la cunoștința Președintelui Parlamentului, care informează plenul în consecință, în cel mai scurt timp;
                           
                        
                     
                           —
                        
                        
                           
                              
                                 dacă, în termen de douăzeci și patru de ore de la anunțul făcut în plen, un grup politic sau cel puțin 40 de deputați se opun recomandării, aceasta din urmă este supusă la vot;
                           
                        
                     
                           —
                        
                        
                           
                              
                                 dacă, în același termen, nu se exprimă nicio opoziție, se consideră că recomandarea propusă este aprobată;
                           
                        
                     
                           —
                        
                        
                           
                              
                                 adoptarea unei astfel de recomandări atrage după sine inadmisibilitatea oricărei propuneri ulterioare de obiecțiune în legătură cu actul delegat.
                              
                           
                        
                     
         
               
                  Amendamentul 7
               
            
         
               
                  Regulamentul de procedură al Parlamentului European
               
               
                  Articolul 87a – alineatul 1f (nou)
               
            
         
                
            
            
               
                  
                     (1f)
                     
                     Cu respectarea dispozițiilor din actul legislativ de bază, comisia competentă poate lua inițiativa de a prezenta Parlamentului o propunere de rezoluție motivată de revocare, integral sau parțial, a delegării de competențe prevăzută în actul respectiv. Parlamentul se pronunță cu majoritatea prevăzută la articolul 290 din Tratatul privind funcționarea Uniunii Europene.
                  
               
            
         
               
                  Amendamentul 8
               
            
         
               
                  Regulamentul de procedură al Parlamentului European
               
               
                  Articolul 87a – alineatul 1g (nou)
               
            
         
                
            
            
               
                  
                     (1g)
                     
                     Președintele informează Consiliul și Comisia cu privire la pozițiile asumate în temeiul prezentului articol.
                  
               
            
         
               
                  Amendamentul 9
               
            
         
               
                  Regulamentul de procedură al Parlamentului European
               
               
                  Articolul 88 – titlu
               
            
         
               
                  Măsuri de punere în aplicare
               
            
            
               
                  Acte și
                  măsuri de punere în aplicare
               
            
         
               
                  Amendamentul 10
               
            
         
               
                  Regulamentul de procedură al Parlamentului European
               
               
                  Articolul 88 – alineatul 1
               
            
         
               (1)   În cazul în care Comisia transmite Parlamentului un proiect de 
                     măsuri
                   de punere în aplicare, Președintele trimite 
                     proiectul de măsuri
                   comisiei competente 
                     pentru actul din care derivă măsurile de punere în aplicare
                  . 
                     Atunci când procedura comisiilor asociate a fost aplicată privind actul de bază, comisia competentă invită cealaltă comisie să-și expună opiniile oral sau în scris.
                  
               
            
            
               (1)   În cazul în care Comisia transmite Parlamentului un proiect 
                     de act sau de măsură
                   de punere în aplicare, Președintele 
                     îl
                   transmite comisiei competente 
                     în ceea ce privește actul legislativ de bază, care poate hotărî să numească un raportor pentru examinarea unuia sau a mai multor proiecte de acte sau de măsuri de punere în aplicare.
                  
               
            
         
               
                  Amendamentul 11
               
            
         
               
                  Regulamentul de procedură al Parlamentului European
               
               
                  Articolul 88 – alineatul 2
               
            
         
               (2)   
                     Președintele comisiei competente stabilește un termen limită pentru a permite deputaților să propună comisiei să aducă obiecții la proiectul de măsuri. În cazul în care consideră oportun, comisia poate hotărî numirea unui raportor dintre membrii săi sau membrii supleanți permanenți. În cazul în care comisia aduce obiecții la proiectul de măsuri, aceasta depune o propunere de rezoluție prin care se opune adoptării proiectului de măsuri care poate, de asemenea, indica modificările care ar trebui aduse proiectului de măsuri.
                  
               
            
            
               (2)   
                     Comisia competentă poate prezenta Parlamentului o propunere de rezoluție motivată, semnalând că un proiect de act sau de măsură de punere în aplicare depășește competențele de executare prevăzute în actul legislativ de bază sau că nu este în conformitate cu dreptul Uniunii din alte motive.
                  
               
            
         
               
                  
                     În cazul în care, în cadrul termenului limită calculat de la data primirii proiectului de măsuri, Parlamentul adoptă o astfel de rezoluție, Președintele solicită Comisiei retragerea sau modificarea proiectului de măsuri sau prezentarea unei propuneri în cadrul procedurii legislative adecvate.
                  
               
            
            
                
            
         
               
                  Amendamentul 12
               
            
         
               
                  Regulamentul de procedură al Parlamentului European
               
               
                  Articolul 88 – alineatul 3
               
            
         
               (3)   
                     În cazul în care nu a existat o perioadă de sesiune înainte de expirarea termenului, dreptul de reacție se consideră delegat comisiei competente. Această reacție se prezintă sub forma unei scrisori a președintelui comisiei care este transmisă comisarului competent și notificată tuturor deputaților în Parlament.
                  
               
            
            
               (3)   
                     Propunerea de rezoluție poate cuprinde o cerere adresată Comisiei, solicitând retragerea actului, a măsurii sau a proiectului de act sau de măsură, modificarea acestora luând în considerație obiecțiunile formulate de Parlament sau prezentarea unei noi propuneri legislative. Președintele informează Consiliul și Comisia cu privire la poziția adoptată.
                  
               
            
         
               
                  Amendamentul 13
               
            
         
               
                  Regulamentul de procedură al Parlamentului European
               
               
                  Articolul 88 – alineatul 4 – partea introductivă
               
            
         
               (4)   În cazul în care măsurile de punere în aplicare preconizate de Comisie intră sub incidența procedurii de reglementare cu control, 
                     alineatul (3) nu se aplică, iar la alineatele (1) și (2) se adaugă următoarele
                  :
            
            
               (4)   În cazul în care măsurile de punere în aplicare preconizate de Comisie intră sub incidența procedurii de reglementare cu control 
                     prevăzută prin Decizia 1999/468/CE a Consiliului de stabilire a normelor de exercitare a competențelor de executare conferite Comisiei, se aplică următoarele dispoziții suplimentare
                  :
            
         
               
                  Amendamentul 14
               
            
         
               
                  Regulamentul de procedură al Parlamentului European
               
               
                  Articolul 88 – alineatul 4 – litera a
               
            
         
               
                           (a)
                        
                        
                           termenul pentru control începe să curgă din momentul în care proiectul de măsuri a fost prezentat Parlamentului în toate limbile oficiale. Atunci când se aplică 
                                 termene mai scurte [
                              articolul 5a alineatul (5) litera (b) din Decizia 1999/468/CE 
                                 a Consiliului
                               de 
                                 stabilire a normelor privind exercitarea competențelor de executare conferite Comisiei] sau
                               în 
                                 situații
                               de urgență 
                                 [
                              articolul 5a alineatul (6) din Decizia 1999/468/CE
                                 ]
                              , cu excepția cazului în care președintele comisiei competente ridică obiecții, termenul pentru control începe să curgă de la data primirii de către Parlament a proiectului final al măsurilor de punere în aplicare în versiunile lingvistice în care a fost prezentat membrilor comitetului instituit în conformitate cu Decizia 1999/468/CE. În acest caz, articolul 146 nu se aplică;
                        
                     
            
               
                           (a)
                        
                        
                           termenul pentru control începe să curgă din momentul în care proiectul de măsuri a fost prezentat Parlamentului în toate limbile oficiale. Atunci când se aplică 
                                 termenul de control scurtat, prevăzut la
                               articolul 5a alineatul (5) litera (b) din Decizia 1999/468/CE 
                                 și
                               în 
                                 situațiile
                               de urgență 
                                 prevăzute la articolul
                               5a alineatul (6) din Decizia 1999/468/CE, cu excepția cazului în care președintele comisiei competente ridică obiecții, termenul pentru control începe să curgă de la data primirii de către Parlament a proiectului final de măsuri de punere în aplicare în versiunile lingvistice în care a fost prezentat membrilor comitetului instituit în conformitate cu Decizia 1999/468/CE. În acest caz, articolul 146 nu se aplică;
                        
                     
         
               
                  Amendamentul 15
               
            
         
               
                  Regulamentul de procedură al Parlamentului European
               
               
                  Articolul 88 – alineatul 4 – litera aa (nouă)
               
            
         
                
            
            
               
                           
                              
                                 (aa)
                              
                           
                        
                        
                           
                              dacă proiectul de măsură de punere în aplicare se întemeiază pe articolul 5a alineatul (5) sau alineatul (6) din Decizia 1999/468/CE, care prevede termene mai scurte în care Parlamentul European își poate exprima opoziția, președintele comisiei competente poate prezenta o propunere de rezoluție prin care se opune adoptării proiectului de măsură, în cazul în care comisia nu a putut să se întrunească în termenul prevăzut.
                           
                        
                     
         
               
                  Amendamentul 16
               
            
         
               
                  Regulamentul de procedură al Parlamentului European
               
               
                  Articolul 88 – alineatul 4 – litera b
               
            
         
               
                           (b)
                        
                        
                           Parlamentul, hotărând cu majoritatea membrilor care îl compun, se poate opune adoptării proiectului de 
                                 măsuri, justificându-și opoziția prin indicarea faptului
                               că proiectul 
                                 de măsuri
                               depășește competențele de punere în aplicare prevăzute de 
                                 instrumentul
                               de bază, nu este compatibil cu obiectivul sau conținutul 
                                 instrumentului
                               de bază sau nu respectă principiile subsidiarității sau proporționalității;
                        
                     
            
               
                           (b)
                        
                        
                           Parlamentul, hotărând cu majoritatea membrilor care îl compun, se poate opune adoptării proiectului de 
                                 măsură de punere în aplicare, indicând
                               că proiectul depășește competențele de punere în aplicare prevăzute 
                                 de actul
                               de bază, sau că nu este compatibil cu obiectivul sau conținutul 
                                 actului
                               de bază sau că nu respectă principiile subsidiarității sau proporționalității;
                        
                     
         
               
                  Amendamentul 17
               
            
         
               
                  Regulamentul de procedură al Parlamentului European
               
               
                  Articolul 88 – alineatul 4 – litera c
               
            
         
               
                           
                              
                                 (c)
                              
                           
                        
                        
                           
                              dacă proiectul de măsuri se întemeiază pe articolul 5a alineatul (5) sau alineatul (6) din Decizia 1999/468/CE, care prevede termene mai scurte în care Parlamentul se poate opune, președintele comisiei competente poate prezenta o propunere de rezoluție prin care se opune adoptării proiectului de măsuri, în cazul în care comisia nu a putut să se întrunească în timpul avut la dispoziție.
                           
                        
                     
            
               
                  
                     eliminat
                  
               
            
         
               
                  Amendamentul 18
               
            
         
               
                  Regulamentul de procedură al Parlamentului European
               
               
                  Articolul 88 – alineatul 4 – litera ca (nouă)
               
            
         
                
            
            
               
                           
                              
                                 (ca)
                              
                           
                        
                        
                           
                              în cazul în care comisia competentă, în urma unei cereri corespunzător motivate din partea Comisiei, îi recomandă președintelui Conferinței președinților de comisie, printr-o scrisoare motivată, ca Parlamentul să declare că nu se opune măsurii propuse înainte de expirarea termenului normal, prevăzut la articolul 5a alineatul (3) litera (c) și/sau la articolul 5a alineatul (4) litera (e) din Decizia 1999/468/CE, se aplică procedura prevăzută la articolul 87a alineatul (6) din prezentul regulament.
                           
                        
                     
         
               
                  Amendamentul 19
               
            
         
               
                  Regulamentul de procedură al Parlamentului European
               
               
                  Articolul 88a – titlu (nou)
               
            
         
                
            
            
               
                  Articolul 88a
               
               
                  Examinarea în cadrul procedurii cu comisii asociate sau cea cu reuniuni comune ale comisiilor
               
            
         
               
                  Amendamentul 20
               
            
         
               
                  Regulamentul de procedură al Parlamentului European
               
               
                  Articolul 88a – alineatul 1 (nou)
               
            
         
                
            
            
               
                  
                     (1)
                     
                     În cazul în care actul legislativ de bază a fost adoptat de Parlament în aplicarea procedurii prevăzute la articolul 50, la examinarea actelor delegate și a proiectelor de acte sau de măsuri de punere în aplicare se aplică următoarele dispoziții suplimentare:
                  
               
               
                           —
                        
                        
                           
                              
                                 actul delegat sau proiectul de act sau de măsură de punere în aplicare se transmite comisiei competente în fond și comisiei asociate;
                           
                        
                     
                           —
                        
                        
                           
                              
                                 președintele comisiei competente în fond stabilește un termen în limitele căruia comisia asociată poate formula propuneri în legătură cu aspectele ce țin de competența sa exclusivă sau de competența comună a acestor două comisii;
                           
                        
                     
                           —
                        
                        
                           
                              
                                 dacă actul delegat sau proiectul de act sau de măsură de punere în aplicare este, în esență, de competența exclusivă a comisiei asociate, comisia competentă reia propunerile acesteia fără a le supune la vot; în caz contrar, Președintele poate autoriza comisia asociată să prezinte Parlamentului o propunere de rezoluție.
                              
                           
                        
                     
         
               
                  Amendamentul 21
               
            
         
               
                  Regulamentul de procedură al Parlamentului European
               
               
                  Articolul 88a – alineatul 2 (nou)
               
            
         
                
            
            
               
                  
                     (2)
                     
                     În cazul în care actul legislativ de bază a fost adoptat de Parlament în aplicarea procedurii prevăzute la articolul 51, la examinarea actelor delegate și a proiectelor de acte sau de măsuri de punere în aplicare se aplică următoarele dispoziții suplimentare:
                  
               
               
                           —
                        
                        
                           
                              
                                 la primirea actului delegat sau a proiectului de act sau de măsură de punere în aplicare, Președintele stabilește comisia competentă sau comisiile de a căror competență comună este examinarea, ținând cont de criteriile stabilite la articolul 51 și de eventualele acorduri dintre președinții comisiilor în cauză;
                           
                        
                     
                           —
                        
                        
                           
                              
                                 dacă un act delegat sau un proiect de act sau de măsură de punere în aplicare a fost trimis pentru examinare prin procedura cu reuniuni în comisii comune, fiecare comisie poate solicita convocarea unei reuniuni comune pentru examinarea unei propuneri de rezoluție. În lipsa unui acord între președinții comisiilor în cauză, reuniunea comună este convocată de președintele Conferinței președinților de comisie.
                              
                           
                        
                     
         
               
                  Amendamentul 22
               
            
         
               
                  Regulamentul de procedură al Parlamentului European
               
               
                  Articolul 216 – alineatul 4
               
            
         
               (4)   Rectificarea se anunță în următoarea perioadă de sesiune. Rectificarea se consideră aprobată, cu excepția cazului în care, în termen de 
                     48
                   de ore de la anunțarea acesteia, un grup politic sau cel puțin 40 de deputați prezintă o cerere de supunere la vot. În cazul în care rectificarea nu este aprobată, aceasta se retrimite comisiei competente, care poate să propună o rectificare modificată sau să închidă procedura.
            
            
               (4)   Rectificarea se anunță în următoarea perioadă de sesiune. Rectificarea se consideră aprobată, cu excepția cazului în care, în termen de 
                     24
                   de ore de la anunțarea acesteia, un grup politic sau cel puțin 40 de deputați prezintă o cerere de supunere la vot. În cazul în care rectificarea nu este aprobată, aceasta se retrimite comisiei competente, care poate să propună o rectificare modificată sau să închidă procedura.
            
         
      (1)  JO L 55, 28.2.2011, p. 13.
   
      (2)  JO C 81E, 15.3.2011, p. 6.